2009R1217 — FI — 01.01.2014 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON ASETUS (EY) N:o 1217/2009, annettu 30 päivänä marraskuuta 2009, verkoston luomisesta Euroopan unionin maatilojen tuloja ja taloutta koskevien kirjanpitotietojen keruuta varten (kodifioitu toisinto) (EYV L 328, 15.12.2009, p.27)

Muutettu:









▼B

NEUVOSTON ASETUS (EY) N:o 1217/2009,

annettu 30 päivänä marraskuuta 2009,

verkoston luomisesta Euroopan unionin maatilojen tuloja ja taloutta koskevien kirjanpitotietojen keruuta varten

◄

(kodifioitu toisinto)







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan 2 kohdan kolmannen alakohdan, ottaa huomioon komission ehdotuksen, ottaa huomioon Euroopan parlamentin lausunnon ( 1 ), sekä katsoo seuraavaa: (1) Verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annettua neuvoston asetusta N:o 79/65/ETY ( 2 ) on muutettu useita kertoja ja huomattavilta osin ( 3 ). Tämän takia mainittu asetus olisi selkeyden ja järkeistämisen takia kodifioitava. (2) Yhteisen maatalouspolitiikan kehittämiseksi on tarpeen saada objektiivisia ja tarkoituksenmukaisia tietoja erityisesti eri maatilaryhmien tuloista ja sellaisten tilojen taloudellisesta toiminnasta, jotka kuuluvat yhteisön tasolla erityistä huomiota vaativiin ryhmiin. (3) Maatilojen kirjanpito muodostaa välttämättömien tietojen peruslähteen maatilojen tulojen toteamiseksi ja niiden taloudellisen toiminnan erittelemiseksi. (4) Kerättävien tietojen olisi oltava peräisin erityisellä ja sopivalla tavalla yhteisten sääntöjen mukaisesti valituilta maatiloilta ja perustuttava tarkistettavissa oleviin tosiasioihin. Näiden tietojen olisi liityttävä maatilan tekniseen, taloudelliseen ja yhteiskunnalliseen tilanteeseen, koskettava yksittäisiä tiloja, oltava käytettävissä niin nopeasti kuin mahdollista, oltava samalla tavoin määriteltyjä, oltava yhteisen kaavan mukaisesti esitettyjä sekä oltava aina ja kaikkine yksityiskohtineen komission käytettävissä. (5) Mainitut tavoitteet voidaan saavuttaa vain yhteisön maatalouden kirjanpidon tietoverkon, jäljempänä ’tietoverkko’, avulla tukeutumalla kunkin jäsenvaltion maatalouden kirjanpitotoimistoihin; verkon on nautittava asianosaisten luottamusta ja perustuttava niiden vapaaehtoiseen osallistumiseen. (6) Riittävän yhtenäisten kirjanpitotulosten saavuttamiseksi yhteisön tasolla kirjanpitotilat olisi jaettava eri piireihin ja eri tilaluokkiin jakamalla seuranta-ala luokkiin, jotka perustuvat yhteisön maatilatypologiasta 8 päivänä joulukuuta 2008 annetulla komission asetuksella (EY) N:o 1242/2008 ( 4 ) vahvistettuun yhteisön maatilaluokitukseen. (7) Tietoverkon piirien olisi oltava mahdollisimman suuressa määrin samanlaisia kuin yhteisen maatalouspolitiikan suuntaamiselle välttämättömien muiden alueellisten tietojen esittämisessä käytetyt piirit. (8) Hallinnollisista syistä komissiolle olisi annettava oikeus muuttaa jäsenvaltioiden piirien luetteloa jäsenvaltion pyynnöstä. (9) Tietoverkon seuranta-alueen olisi sisällettävä kaikki maatilat, joilla on tietty taloudellinen koko, vaikka viljelijällä olisi mahdollisia maatilan ulkopuolisia töitä. Tämä seuranta-alue olisi määräajoin tutkittava uudelleen maatilojen rakennetta koskevien uusien tietojen perusteella. (10) Kirjanpitotilat olisi valittava seuranta-aluetta edustavan kirjanpito-otoksen saamiseen tarkoitetun valintasuunnitelman mukaisesti määriteltävien yksityiskohtaisten sääntöjen mukaan. (11) Saadun kokemuksen perusteella on suotavaa, että tärkeimmät kirjanpitotilojen valintaa koskevat päätökset, erityisesti valintasuunnitelman vahvistaminen, tehtäisiin kansallisella tasolla. Sen vuoksi juuri kyseisen tason elimelle olisi annettava vastuu tästä toimenpiteestä. Olisi kuitenkin sallittava, että jäsenvaltiot, joissa on useita piirejä, pitävät yllä alueellisia komiteoita. (12) Kansallisella yhdyselimellä olisi oltava keskeinen asema tietoverkon hallinnossa. (13) Maatilojen valinta sekä kerättyjen tietojen tarkastelu ja arviointi edellyttävät, että nojaudutaan myös muiden tietolähteiden tietoihin. (14) Viljelijöiden olisi voitava luottaa siihen, että heidän tilojaan koskevia kirjanpitotietoja tai muita yksittäisiä tietoja, jotka on saatu tämän asetuksen nojalla, ei käytetä verotustarkoitukseen tai muihin kuin tässä asetuksessa säädettyihin tarkoituksiin ja etteivät yhteisön maatalouden kirjanpidon tietoverkkoon osallistuvat tai osallistuneet henkilöt paljasta tietoja. (15) Varmistuakseen kerättyjen tietojen objektiivisuudesta ja tarkoituksenmukaisuudesta komission olisi kyettävä hankkimaan tarvittavat tiedot tavasta, jolla maatilojen valinnasta vastaavat elimet ja yhteisön maatalouden kirjanpidon tietoverkkoon osallistuvat kirjanpitotoimistot hoitavat tehtäväänsä, ja, jos komissio katsoo sen tarpeelliseksi, lähettämään paikalle asiantuntijoita, joita toimivaltaiset kansalliset viranomaiset avustavat. (16) Tietoverkko on hyödyllinen väline, jonka avulla yhteisö voi kehittää yhteistä maatalouspolitiikkaa ja joka näin ollen palvelee sekä jäsenvaltioita että yhteisöä. On sen vuoksi aiheellista, että tietoverkon perustana olevien tietojenkäsittelyjärjestelmien sekä verkon muita ominaisuuksia koskevien tutkimusten ja kehittämistoimien kustannukset voivat saada yhteisön rahoitusta. (17) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY ( 5 ) mukaisesti, sekä katsoo seuraavaa: ON ANTANUT TÄMÄN ASETUKSEN:







I

LUKU

▼M3

UNIONIN MAATALOUDEN KIRJANPIDON TIETOVERKON PERUSTAMINEN

▼B

1 artikla

▼M3

1. Yhteisen maatalouspolitiikan tarpeita varten perustetaan unionin maatalouden kirjanpidon tietoverkko, jäljempänä ”tietoverkko”.

▼B

2. Tietoverkon tarkoituksena on kerätä tarpeellisia kirjanpitotietoja erityisesti:

a) niiden maatilojen tulojen vuotuista kirjaamista varten, jotka kuuluvat 5 artiklassa määriteltyyn seuranta-alaan, ja

b) maatilojen taloudellisen toiminnan tutkimusta varten.

▼M3

3. Tämän asetuksen nojalla hankittu aineisto on ennen kaikkea perusta unionin maataloutta ja maataloustuotteiden markkinoita sekä maataloustuloja koskevien komission kertomusten laatimiselle. Nämä kertomukset on julkistettava omalla verkkosivullaan.

▼B

2 artikla

Tässä asetuksessa tarkoitetaan:

a) ►M3 ’viljelijällä’ ◄ tilan johtajalla luonnollista henkilöä, joka vastaa maatilan juoksevien ja päivittäisten asioiden hoidosta;

▼M3

-b) ’tilalla’ maatalousyritystä siten kuin ilmaisua yleensä käytetään unionin maataloutta koskevissa selvityksissä ja maatalouslaskennassa;

b) ’tilaluokalla’ maatiloja, jotka kuuluvat samaan maatilan tuotantosuuntaa ja taloudellista kokoa koskevaan luokkaan, sellaisena kuin se määritellään unionin maatilaluokituksessa;

▼B

c) ’kirjanpitotilalla’ maatilaa, joka kuuluu tai on määrä liittää tietoverkkoon;

▼M3

d) ’maatalouden kirjanpidon tietoverkon piirillä’ tai ’FADN-piirillä’ jäsenvaltion aluetta tai siitä kirjanpitotilojen valitsemiseksi rajattua osaa (piirien luettelo on liitteessä I);

▼B

e) ’kirjanpitotiedoilla’ maatilaa koskevia teknisiä, rahoitusta koskevia tai taloudellisia tietoja, jotka ovat peräisin tilivuoden aikana tapahtuneeseen järjestelmälliseen ja säännölliseen kirjaamiseen perustuvasta kirjanpidosta;

▼M3

f) ’standardituotoksella’ bruttotuotannon standardiarvoa.

▼M3

3 artikla

Jotta varmistetaan, että FADN-piirien luettelo voidaan saattaa ajan tasalle jäsenvaltion pyynnöstä, siirretään komissiolle valta antaa 19 a artiklan mukaisesti delegoituja säädöksiä, joilla muutetaan liitettä I jäsenvaltioiden FADN-piirejä koskevan luettelon osalta.

▼B







II

LUKU

▼M3

TIEDOT MAATILOJEN TULOJEN TOTEAMISEKSI JA TALOUDELLISEN TOIMINNAN TUTKIMISEKSI

4 artikla

Tätä lukua sovelletaan kirjanpitotietojen keruuseen maatilojen tulojen toteamiseksi vuosittain ja taloudellisen toiminnan tutkimiseksi.

Kyseiset tiedot kerätään säännöllisin selvityksin ja erityisselvityksin.

▼B

5 artikla

▼M3

1. Edellä 1 artiklan 2 kohdassa tarkoitettu seuranta-ala käsittää maatilat, joiden taloudellinen koko on yhtä suuri tai suurempi kuin kynnys, joka on ilmaistu euroina ja vastaa yhtä 5 b artiklassa määriteltyä unionin maatilaluokituksen alemmista taloudellisen kokoluokan rajoista.

Komissio antaa 19 a artiklan mukaisesti delegoituja säädöksiä, joilla vahvistetaan tämän kohdan ensimmäisessä alakohdassa tarkoitetun kynnyksen vahvistamista koskevat säännöt.

Komissio hyväksyy jäsenvaltioilta saamiensa tietojen perusteella täytäntöönpanosäädöksiä, joilla vahvistetaan ensimmäisessä alakohdassa tarkoitettu kynnys. Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

▼B

2. Kirjanpitotiloina pidetään maatiloja:

a) joiden taloudellinen koko on suurempi tai yhtä suuri kuin 1 kohdan mukaisesti määritettävä kynnys;

b) jotka ovat sellaisten viljelijöiden hoidossa, jotka pitävät kirjanpitoa tilallaan tai ovat siihen valmiita ja kykeneviä ja jotka hyväksyvät, että heidän tilojensa kirjanpitotiedot annetaan komission käyttöön;

▼M3

c) jotka muiden tilojen kanssa edustavat seuranta-aluetta kunkin FADN-piirin tasolla.

▼M3 —————

▼M3

5 a artikla

1. Jokaisen jäsenvaltion on laadittava kirjanpitotilojen valintasuunnitelma, jolla varmistetaan edustava kirjanpito-otos seuranta-alasta.

Komissio antaa 19 a artiklan mukaisesti delegoituja säädöksiä, joilla vahvistetaan säännöt, joiden mukaan jäsenvaltioiden on laadittava tällaiset suunnitelmat. Tällaisilla säännöillä varmistetaan, että kirjanpitotilojen valintasuunnitelmat:

— laaditaan uusimpien tilastotietojen perusteella,

— esitetään unionin maatilaluokituksen mukaisesti, ja

— sisältävät erityisesti kirjanpitotilojen jaottelun tilaluokkiin ja kyseisten tilojen valintaa koskevat yksityiskohtaiset säännöt.

2. Edellä olevan 1 kohdan mukaisesti hyväksyttyjen sääntöjen mukaisesti ja jäsenvaltioilta saatujen tietojen perusteella komissio antaa täytäntöönpanosäädöksiä, joilla vahvistetaan jäsenvaltioiden ja FADN-piirien kirjanpitotilojen lukumäärä. Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

3. FADN-piireittäin valittavien kirjanpitotilojen lukumäärä voi poiketa 2 kohdan mukaisesti hyväksytyissä täytäntöönpanosäädöksissä vahvistetusta lukumäärästä enintään 20 prosenttia kumpaankin suuntaan kyseisen jäsenvaltion kirjanpitotilojen kokonaismäärän rajoissa.

4. Komissio antaa täytäntöönpanosäädöksiä, joilla vahvistetaan ja saatetaan ajan tasalle mallit ja menetelmät, jotka liittyvät niiden tietojen muotoon ja sisältöön, jotka jäsenvaltioiden on ilmoitettava komissiolle. Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

5 b artikla

1. Maatilat luokitellaan yhtenäisesti unionin maatilaluokituksen, jäljempänä ’luokitus’, mukaisesti niiden tuotantosuunnasta, taloudellisesta koosta ja suoraan tilan toimintaan liittyvän muun ansiotoiminnan osuudesta riippuen.

Luokitusta käytetään pääasiassa esittämään tilan tuotantosuunnan ja taloudellisen kokoluokan mukaan ryhmiteltyjä tietoja, jotka on kerätty unionin maatilojen rakennetutkimusten ja maatalouden kirjanpidon tietoverkon avulla.

2. Tilan tuotantosuunta määritetään sen perusteella, mikä on kyseisen tilan eri ominaisuuksien standardituotoksen suhteellinen osuus tilan kokonaisstandardituotoksesta.

Siirretään komissiolle valta antaa 19 a artiklan mukaisesti delegoituja säädöksiä, joilla vahvistetaan standardituotoksen viitekausi.

3. Tilat luokitellaan tiettyjen tuotantosuuntien mukaisesti. Yleistuotantosuunnat määritellään tarkemmin. Yleistuotantosuunnat jaotellaan päätuotantosuuntiin riippuen siitä, kuinka yksityiskohtaisia tietoja tarvitaan.

Siirretään komissiolle valta antaa 19 a artiklan mukaisesti delegoituja säädöksiä, jotka koskevat yleistuotantosuuntien ja päätuotantosuuntien määrittämistä.

Yleis- ja päätuotantosuuntien vastaavuudet sekä erityistuotantosuuntien erikoistumisalojen ja päätuotantosuuntien vastaavuudet määritellään tarkemmin.

4. Tilan taloudellinen koko määritetään tilan kokonaisstandardituotoksen perusteella.

5. Suoraan tilan toimintaan liittyvän muun ansiotoiminnan kuin maataloustoiminnan osuus määritetään sen perustella, mikä on kyseisen muun ansiotoiminnan osuus tilan tuotoksesta.

6. Kunkin jäsenvaltion 7 artiklan mukaisesti nimeämän yhdyselimen tai sellaisen elimen, jolle tämä tehtävä on siirretty, on ilmoitettava komissiolle (Eurostat) standardituotokset ja niiden määrittämiseen käytetyt tiedot.

7. Komissio antaa täytäntöönpanosäädöksiä, joissa vahvistetaan

— edellä 3 kohdassa tarkoitettujen erityistuotantosuuntien erikoistumisalojen laskentamenetelmät ja tilan päätuotantosuunnan määrittämismenetelmät,

— tilan taloudellisen koon laskentamenetelmä,

— edellä 1 kohdassa tarkoitetut tilojen taloudellisen koon luokat,

— tilan tuotoksen laskentamenetelmät ja tilan muun ansiotoiminnan tuotoksesta muodostaman osuuden arviointimenetelmät 5 kohtaa sovellettaessa,

— edellä 2 kohdassa tarkoitettujen kuhunkin ominaisuuteen liittyvien standardituotosten määrittämiseksi käytettävä laskentamenetelmä, niitä koskevien tietojen keruussa noudatetut menettelyt sekä 6 kohdan mukaisesti komissiolle ilmoitettavien standardituotostietojen toimitustavat ja määräpäivät.

Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

▼B

6 artikla

1. Jokaisen jäsenvaltion on perustettava tietoverkkoa käsittelevä kansallinen komitea, jäljempänä ’kansallinen komitea’. ►M2 Kroatian on perustettava kansallinen komitea viimeistään kuudennen liittymispäivää seuraavan kuukauden päättymiseen mennessä. ◄

▼M3

2. Kirjanpitotilojen valinnasta vastaa kansallinen komitea. Tätä varten sen tehtävänä on erityisesti hyväksyä kirjanpitotilojen valintasuunnitelma.

▼B

3. Jäsenvaltio valitsee kansallisen komitean puheenjohtajan tämän komitean jäsenten keskuudesta.

Kansallinen komitea tekee päätöksensä yksimielisesti. Jos yksimielisyyttä ei voida saavuttaa, päätökset tekee jäsenvaltion nimeämä viranomainen.

▼M3

4. Jäsenvaltiot, joissa on useita FADN-piirejä, voivat perustaa alueensa kunkin FADN-piirin tasolle tietoverkkoa käsittelevän alueellisen komitean, jäljempänä ’aluekomitea’.

▼B

Aluekomitean tehtävänä on erityisesti valita kirjanpitotilat yhdessä 7 artiklassa tarkoitetun yhdyselimen kanssa.

▼M3

5. Komissio antaa täytäntöönpanosäädöksiä, joilla vahvistetaan tämän artiklan soveltamista koskevat yksityiskohtaiset säännöt. Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

7 artikla

1. Jokaisen jäsenvaltion on nimettävä yhdyselin, jonka tehtävänä on

a) antaa kansalliselle komitealle, aluekomiteoille ja kirjanpitotoimistoille tietoa sovellettavasta sääntelystä ja varmistaa sen moitteeton täytäntöönpano;

b) laatia kirjanpitotilojen valintasuunnitelma ja esittää se sen jälkeen kansallisen komitean hyväksyttäväksi ja toimittaa se edelleen komissiolle;

c) laatia i) luettelo kirjanpitotiloista; ii) tapauksen mukaan luettelo kirjanpitotoimistoista, jotka ovat valmiita ja kykeneviä täyttämään maatilailmoituksen;

d) koota yhteen maatilailmoitukset, jotka kirjanpitotoimistot sille toimittavat;

e) tarkistaa, että maatilailmoitukset on täytetty asianmukaisesti;

f) toimittaa asianmukaisesti täytetyt maatilailmoitukset komissiolle vaaditussa muodossa ja asetetussa määräajassa;

g) toimittaa 17 artiklassa tarkoitetut selvityspyynnöt kansalliselle komitealle, aluekomiteoille ja kirjanpitotoimistoille sekä toimittaa komissiolle niihin annetut vastaukset.

2. Komissio antaa täytäntöönpanosäädöksiä, joilla vahvistetaan tämän artiklan soveltamista koskevat yksityiskohtaiset säännöt. Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

▼B

8 artikla

1. Jokaisesta kirjanpitotilasta tehdään yksilöllinen ja nimetön maatilailmoitus.

▼M3

2. Asianmukaisesti täytetyssä maatilailmoituksessa on kirjanpitotietoja, joiden avulla voidaan

— luonnehtia kirjanpitotilaa sen tuotannontekijöiden olennaisten osien avulla,

— arvioida tilan tulonmuodostusta erilaisten näkökohtien kannalta,

— ryhtyä sen sisällön todenmukaisuutta koskeviin tarkistuksiin.

3. Maatilailmoituksen tietojen on liityttävä yksittäiseen maatilaan ja yhteen tilikauteen, jossa on 12 perättäistä kuukautta, ja tietojen on koskettava ainoastaan kyseistä maatilaa. Tietojen on koskettava tilan maataloustoimintaa ja suoraan tilan toimintaan liittyvää muuta ansiotoimintaa. Mitään tietoja, jotka liittyvät viljelijän tai hänen perheensä muuhun kuin maataloustoimintaan tai koskevat eläkkeitä, perintöjä, yksityisiä pankkitilejä, muuta omaisuutta kuin maatilaa, henkilökohtaisia veroja tai yksityisiä vakuutuksia, ei ole otettava huomioon maatilailmoituksia laadittaessa.

Siirretään komissiolle valta antaa 19 a artiklan mukaisesti delegoituja säädöksiä, joilla määritetään kerättävien kirjanpitotietojen pääryhmät ja tiedonkeruun yleiset säännöt.

Sen varmistamiseksi, että maatilailmoituksilla kerättävät kirjanpitotiedot ovat vertailukelpoisia seurattavista kirjanpitotiloista riippumatta, komissio antaa täytäntöönpanosäädöksiä, joissa vahvistetaan maatilailmoituksen muoto ja rakenne sekä komissiolle ilmoitettavien tietojen toimitustavat ja määräajat.

Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

▼M3 —————

▼B







IV

LUKU

YLEISET SÄÄNNÖKSET

16 artikla

1. Yksittäisiä kirjanpitotietoja tai muita tämän asetuksen nojalla saatuja yksittäisiä tietoja ei saa käyttää verotuksellisiin tarkoituksiin, eikä niitä saa paljastaa tai käyttää muihin kuin 1 artiklassa säädettyihin tarkoituksiin.

2. Tietoverkkoon osallistuvat tai osallistuneet henkilöt eivät saa paljastaa yksittäisiä kirjanpitotietoja tai mitään muitakaan yksittäisiä tietoja, jotka he ovat saaneet tietoonsa tehtävää hoitaessaan tai tehtävän hoidon yhteydessä.

3. Jäsenvaltioiden on ryhdyttävä kaikkiin aiheellisiin toimenpiteisiin seuraamusten määräämiseksi 2 kohdan säännöksiä koskevista rikkomuksista.

17 artikla

1. Kansallinen komitea, aluekomiteat, yhdyselin ja kirjanpitotoimistot ovat kukin osaltaan velvolliset toimittamaan komissiolle kaikki ne tiedot, joita komissio voi niiltä pyytää siltä osin kuin kyse on niille tämän asetuksen mukaisesti kuuluvien tehtävien hoitamisesta.

Nämä selvityspyynnöt, jotka on osoitettu kansalliselle komitealle, aluekomiteoille tai kirjanpitotoimistoille, sekä niitä koskevat vastaukset lähetetään kirjallisina yhdyselimen välityksellä.

2. Jos toimitetut tiedot ovat puutteelliset tai eivät saavu määräajassa, komissio voi yhdyselimen avustamana lähettää paikalle asiantuntijoita.

▼M3 —————

▼B

19 artikla

1. Määrärahat, jotka otetaan Euroopan unionin yleisen talousarvion pääluokkaan komissio, kattavat

▼M3

a) kiinteän korvauksen, joka maksetaan jäsenvaltioille asianmukaisesti täytettyjen maatilailmoitusten toimittamisesta asetetussa määräajassa korkeintaan 5 a artiklan 2 kohdan mukaisesti vahvistetun kirjanpitotilojen enimmäismäärän osalta. Jos asianmukaisesti täytettyjen ja toimitettujen maatilailmoitusten kokonaismäärä on tietyssä FADN-piirissä tai jäsenvaltiossa vähemmän kuin 80 prosenttia kyseiselle FADN-piirille tai jäsenvaltiolle vahvistetusta kirjanpitotilojen lukumäärästä, sovelletaan kyseisen FADN-piirin tai jäsenvaltion kuhunkin maatilailmoitukseen maksua, joka on suuruudeltaan 80 prosenttia kiinteästä korvauksesta;

▼B

b) kaikki komission jäsenvaltioiden toimittamien kirjanpitotietojen vastaanottamiseen, tarkistamiseen, käsittelemiseen ja tarkasteluun käyttämän tietojenkäsittelyjärjestelmän kustannukset.

Edellä b alakohdassa tarkoitettuihin kustannuksiin sisältyvät tarvittaessa kyseisten toimien tulosten levittämisestä sekä verkon muita ominaisuuksia koskevista tutkimuksista ja kehittämistoimista aiheutuvat kustannukset.

▼M3

2. Kansallisen komitean, aluekomiteoiden ja yhdyselinten perustamis- ja toimintakuluja ei sisällytetä unionin yleiseen talousarvioon.

▼M3

3. Komissio hyväksyy täytäntöönpanosäädöksiä, joilla vahvistetaan 1 kohdan a alakohdassa tarkoitettua kiinteää korvausta koskevat yksityiskohtaiset menettelyt. Nämä täytäntöönpanosäädökset hyväksytään 19 b artiklan 2 kohdassa tarkoitettua tarkastelumenettelyä noudattaen.

19 a artikla

1. Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

2. Siirretään komissiolle 20 päivästä joulukuuta 2013 viiden vuoden ajaksi 3 artiklassa, 5 artiklan 1 kohdassa, 5 a artiklan 1 kohdassa, 5 b artiklan 2 ja 3 kohdassa sekä 8 artiklan 3 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolmea kuukautta ennen kunkin kauden päättymistä.

3. Euroopan parlamentti tai neuvosto voi milloin tahansa peruuttaa 3 artiklassa, 5 artiklan 1 kohdassa, 5 a artiklan 1 kohdassa, 5 b artiklan 2 ja 3 kohdassa sekä 8 artiklan 3 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

5. Edellä olevan 3 artiklan, 5 artiklan 1 kohdan, 5 a artiklan 1 kohdan, 5 b artiklan 2 ja 3 kohdan sekä 8 artiklan 3 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

19 b artikla

1. Komissiota avustaa maatalouden kirjanpidon tietoverkkoa käsittelevä komitea. Tämä komitea on yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetussa Euroopan parlamentin ja neuvoston asetuksessa (EU) N:o 182/2011 ( 6 ) tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

▼B

20 artikla

Kumotaan asetus N:o 79/65/ETY.

Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.

21 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

▼M3

Luettelo 2 artiklan d alakohdassa tarkoitetuista FADN-piireistä

▼B

Belgia

1. Vlaanderen

2. Bruxelles — Brussel

3. Wallonie

Bulgaria

1. Северозападен (Severozapaden)

2. Северен централен (Severen tsentralen)

3. Североизточен (Severoiztochen)

4. Югозападен (Yugozapaden)

5. Южен централен (Yuzhen tsentralen)

6. Югоизточен (Yugoiztochen)

Bulgaria voi kuitenkin muodostaa yhden piirin 31 päivään joulukuuta 2009 asti

Tšekki

Muodostaa yhden piirin

Tanska

Muodostaa yhden piirin

Saksa

1. Schleswig-Holstein

2. Hamburg

3. Niedersachsen

4. Bremen

5. Nordrhein-Westfalen

6. Hessen

7. Rheinland-Pfalz

8. Baden-Württemberg

9. Bayern

10. Saarland

11. Berlin

12. Brandenburg

13. Mecklenburg-Vorpommern

14. Sachsen

15. Sachsen-Anhalt

16. Thüringen

Viro

Muodostaa yhden piirin

Irlanti

Muodostaa yhden piirin

Kreikka

1. Μακεδονία-Θράκη

2. Ήπειρος-Πελοπόννησος-Νήσοι Ιονίου

3. Θεσσαλία

4. Στερεά Ελλάς-Νήσοι Αιγαίου-Κρήτη

Espanja

1. Galicia

2. Asturias

3. Cantabria

4. País Vasco

5. Navarra

6. La Rioja

7. Aragón

8. Cataluña

9. Baleares

10. Castilla-León

11. Madrid

12. Castilla-La Mancha

13. Comunidad Valenciana

14. Murcia

15. Extremadura

16. Andalucía

17. Canarias

Ranska

1. Île de France

2. Champagne-Ardenne

3. Picardie

4. Haute-Normandie

5. Centre

6. Basse-Normandie

7. Bourgogne

8. Nord-Pas-de-Calais

9. Lorraine

10. Alsace

11. Franche-Comté

12. Pays de la Loire

13. Bretagne

14. Poitou-Charentes

15. Aquitaine

16. Midi-Pyrénées

17. Limousin

18. Rhône-Alpes

19. Auvergne

20. Languedoc-Roussillon

21. Provence-Alpes-Côte-d'Azur

22. Corse

▼M1

23. Guadeloupe

24. Martinique

25. La Réunion

▼M2

Kroatia

1. Kontinentalna Hrvatska

2. Jadranska Hrvatska

Kroatia voi kuitenkin kolmen liittymistä seuraavan vuoden ajan muodostaa yhden piirin.

▼B

Italia

1. Piemonte

2. Valle d'Aosta

3. Lombardia

4. Alto Adige

5. Trentino

6. Veneto

7. Friuli-Venezia Giulia

8. Liguria

9. Emilia-Romagna

10. Toscana

11. Umbria

12. Marche

13. Lazio

14. Abruzzi

15. Molise

16. Campania

17. Puglia

18. Basilicata

19. Calabria

20. Sicilia

21. Sardegna

Kypros

Muodostaa yhden piirin

Latvia

Muodostaa yhden piirin

Liettua

Muodostaa yhden piirin

Luxemburg

Muodostaa yhden piirin

▼M1

Unkari

1. Észak-Magyarország

2. Dunántúl

3. Alföld

▼B

Malta

Muodostaa yhden piirin

Alankomaat

Muodostaa yhden piirin

Itävalta

Muodostaa yhden piirin

Puola

1. Pomorze ja Mazury

2. Wielkopolska ja Śląsk

3. Mazowsze ja Podlasie

4. Małopolska ja Pogórze

Portugal

1. Norte e Centro

2. Ribatejo-Oeste

3. Alentejo e Algarve

4. Açores e Madeira

Romania

1. Nord-Est

2. Sud-Est

3. Sud-Muntenia

4. Sud-Vest-Oltenia

5. Vest

6. Nord-Vest

7. Centru

8. București-Ilfov

Slovenia

Muodostaa yhden piirin

Slovakia

Muodostaa yhden piirin

Suomi

1. Etelä-Suomi

2. Sisä-Suomi

3. Pohjanmaa

4. Pohjois-Suomi

Ruotsi

1. Etelä- ja Keski-Ruotsin alangot

2. Etelä- ja Keski-Ruotsin metsänviljelyn sekä yhdistetyn maan- ja metsänviljelyn alueet

3. Pohjois-Ruotsin alueet

Yhdistynyt kuningaskunta

1. England-north region

2. England-east region

3. England-west region

4. Wales

5. Scotland

6. Northern Ireland









LIITE II







Kumottu asetus ja luettelo sen muutoksista Neuvoston asetus N:o 79/65/ETY (EYVL 109, 23.6.1965, s. 1859) Vuoden 1972 liittymisasiakirjan liitteessä I oleva II.A.4 kohta ja liitteessä II oleva II.D.1 kohta (EYVL L 73, 27.3.1972, s. 59 ja s. 125) Neuvoston asetus (ETY) N:o 2835/72 (EYVL L 298, 31.12.1972, s. 47) Neuvoston asetus (ETY) N:o 2910/73 (EYVL L 299, 27.10.1973, s. 1) Vuoden 1979 liittymisasiakirjan liitteessä I oleva II.A ja II.G kohta (EYVL L 291, 19.11.1979, s. 64 ja s. 87) Neuvoston asetus (ETY) N:o 2143/81 (EYVL L 210, 30.7.1981, s. 1) Neuvoston asetus (ETY) N:o 3644/85 (EYVL L 348, 24.12.1985, s. 4) Vuoden 1985 liittymisasiakirjan liitteessä I oleva XIV.(i) kohta (EYVL L 302, 15.11.1985, s. 235) Neuvoston asetus (ETY) N:o 3768/85 (EYVL L 362, 31.12.1985, s. 8) ainoastaan liitteen 2 kohta Neuvoston asetus (ETY) N:o 3577/90 (EYVL L 353, 17.12.1990, s. 23) ainoastaan liite XVI Vuoden 1994 liittymisasiakirjan liitteessä I oleva V.A.I kohta (EYVL C 241, 29.8.1994, s. 117) Neuvoston asetus (EY) N:o 2801/95 (EYVL L 291, 6.12.1995, s. 3) Neuvoston asetus (EY) N:o 1256/97 (EYVL L 174, 2.7.1997, s. 7) Neuvoston asetus (EY) N:o 806/2003 (EUVL L 122, 16.5.2003, s. 1) ainoastaan liitteessä II oleva 1 kohta Vuoden 2003 liittymisasiakirjan liitteessä II oleva 6.A.1 kohta (EUVL L 236, 23.9.2003, s. 346) Neuvoston asetus (EY) N:o 2059/2003 (EUVL L 308, 25.11.2003, s. 1) Komission asetus (EY) N:o 660/2004 (EUVL L 104, 8.4.2004, s. 97) Komission asetus (EY) N:o 1791/2006 (EUVL L 363, 20.12.2006, s. 1) Ainoastaan liitteessä olevan 5 luvun A jakson 1 kohta Komission asetus (EY) N:o 1469/2007 (EUVL L 329, 14.12.2007, s. 5)









LIITE III







VASTAAVUUSTAULUKKO Asetus N:o 79/65/ETY Tämä asetus 1 ja 2 artikla 1 ja 2 artikla 2 a artikla 3 artikla 3 artikla 4 artikla 4 artikla 5 artikla 5 artikla 6 artikla 6 artiklan 1 kohdan a alakohta 7 artiklan 1 kohdan a alakohta 6 artiklan 1 kohdan b alakohdan ensimmäinen luetelmakohta 7 artiklan 1 kohdan b alakohdan i alakohta 6 artiklan 1 kohdan b alakohdan toinen luetelmakohta 7 artiklan 1 kohdan b alakohdan ii alakohta 6 artiklan 1 kohdan c alakohdan ensimmäinen luetelmakohta 7 artiklan 1 kohdan c alakohdan i alakohta 6 artiklan 1 kohdan c alakohdan toinen luetelmakohta 7 artiklan 1 kohdan c alakohdan ii alakohta 6 artiklan 1 kohdan e, f ja g alakohta 7 artiklan 1 kohdan e, f ja g alakohta 6 artiklan 2 kohta 7 artiklan 2 kohta 7 artikla 8 artikla 8 artikla 9 artikla 9 artikla 10 artikla 10 artikla 11 artikla 11 artikla 12 artikla 12 artikla 13 artikla 13 artikla 14 artikla 14 artikla 15 artikla 15 artikla 16 artikla 16 artikla 17 artikla 17 artikla — 18 artikla — 19 artikla 18 artiklan 1, 2 ja 3 kohta 20 artiklan 1 ja 2 kohta 18 artiklan 4 ja 5 kohta 21 artiklan ensimmäinen ja toinen kohta 18 artiklan 6 kohta 21 artiklan kolmas kohta — 22 artikla 19 artikla 23 artikla — — 20 artikla — 21 artikla Liite Liite I — Liite II — Liite III